Historisch bstehd  Schleswig-Holstein aus de Herzogtümer Schleswig und Holstein, aus da Hansestod Lübeck und am ehemalign Herzogtum Lauenburg; d Grenz zwischn de Landesteile Schleswig und Holstein wiad duach d Fliss Eider und Levensau (a wengal neadle vo Kiel) makiad, se hod bis Anno 1806 bzw. 1864 (deutsch-dänischer Krieg) a d Noadgrenz vom Heilign Römischen Reich bzw. vom Deitschn Bund beidt. Wia oba dann aus de Herzogtümer Schleswig und Holstein a breissische Provinz gmocht won is, is dann Anno 1876 as Herzogtum Lauenburg ois Landkroas agliedad won. Am Rahmen vo arana Gebietsarrondierung (Groß-Hamburg-Gesetz) hand Anno 1937 as bis dohi oldenburgische ehemalige Fiaschtbistum Eutin, d Hansestadt Lübeck und d voamois Hamburger Exklaven Geesthacht, Großhansdorf und Schmalenbeck zu Schleswig-Holstein dazua kemma. Dafia hand de holsteinischn Städt Altona (de wo bis do d greßte Stod vom Land woa) und Wandsbek und oi Landgmoan, drunda Blankenese, an Hamburg ganga.